अरुण जेटली का राजनीतिक व्यक्तित्व अधिकतर लोगों द्वारा गलत समझा गया है। बीजेपी के आलोचक उन्हें सत्ता का चापलूस मानते हैं तो बीजेपी के समर्थक उन्हें इलीटिस्ट और बीजेपी के लिए उपयुक्त नहीं मानते।कुछ लोग तो उन्हें कांग्रेसमैंन भी कहते हैं लेकिन सच इन सभी से भिन्न है। अरुण जेटली काफी समझदार, बढ़िया प्रवक्ता और महान व्यक्ति हैं। उन्होंने बीजेपी को नई उच्चाईयों पर ले जाने में महत्वपूर्ण भूमिका निभाई है। जब नरेंद्र मोदी राज्य के मुख्यमंत्री थे तब वो गुजरात में बीजेपी के प्रभारी थे और वहां उन्होंने मोदी जी के साथ बेहतरीन तालमेल स्थापित किया था। 2002 में गुजरात दंगों के दौरान जब सभी सीएम मोदी को राजधर्म न निभा पाने से उन्हें बर्खास्त करना चाहते थे तब भी वो दृढ़ता से उनके साथ खड़े थे। वो 2014 के आम चुनावों में पीएम मोदी को प्रधानमंत्री के रूप में पेश करने की विचारधारा के समर्थकों में से एक थे। एनडीए की सरकार बनने के बाद उन्हें सबसे महत्वपूर्ण मंत्रालय वित्त मंत्रालय का कार्यभार सौंपा गया था। वित्त मंत्री और कारपोरेट कार्य मामलों के मंत्री के रूप में उनकी उपलब्धियां पूर्व मंत्रियों में अतुलनीय हैं क्योंकि अपने चार वर्षों के कार्यकाल के दौरान, अर्थव्यवस्था के सकल घरेलू उत्पाद (जीडीपी) दर में हुए मौलिक सुधार पूर्व शासन की तुलना में कहीं बेहतर है।